CELEX: 32009R0834
Language: lt
Date: 2009-09-11 00:00:00
Title: 2009 m. rugsėjo 11 d. Komisijos reglamentas (EB) Nr. 834/2009, kuriuo įgyvendinamos Europos Parlamento ir Tarybos reglamento (EB) Nr. 716/2007 dėl Bendrijos statistikos apie su užsieniu susijusių įmonių struktūrą ir veiklą nuostatos dėl kokybės ataskaitų (Tekstas svarbus EEE)

12.9.2009   
            
            
               LT
            
            
               Europos Sąjungos oficialusis leidinys
            
            
               L 241/3
            
         
      KOMISIJOS REGLAMENTAS (EB) Nr. 834/2009
   2009 m. rugsėjo 11 d.
   kuriuo įgyvendinamos Europos Parlamento ir Tarybos reglamento (EB) Nr. 716/2007 dėl Bendrijos statistikos apie su užsieniu susijusių įmonių struktūrą ir veiklą nuostatos dėl kokybės ataskaitų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. birželio 20 d. Europos Parlamento ir Tarybos reglamentą (EB) Nr. 716/2007 dėl Bendrijos statistikos apie su užsieniu susijusių įmonių struktūrą ir veiklą (1), ypač į jo 6 straipsnio 3 dalį,
   kadangi:
   
               (1)
            
            
               Reglamentu (EB) Nr. 716/2007 nustatyta bendra Bendrijos statistikos apie su užsieniu susijusių įmonių struktūrą ir veiklą sistemingo rengimo sistema.
            
         
               (2)
            
            
               Būtina priimti įgyvendinimo priemones dėl bendrų kokybės standartų apibrėžties ir kokybės ataskaitų turinio ir periodiškumo.
            
         
               (3)
            
            
               Be to, reikia nustatyti kokybės ataskaitoms taikytinus kokybės kriterijus.
            
         
               (4)
            
            
               Šiame reglamente nustatytos priemonės atitinka Statistikos programų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Rengdamos Reglamento (EB) Nr. 716/2007 6 straipsnio 2 dalyje nurodytas kokybės ataskaitas, valstybės narės vadovaujasi šio reglamento priede nustatytomis taisyklėmis.
   2 straipsnis
   Pirmoji kokybės ataskaita apima 2007 ataskaitinių metų duomenis ir pateikiama iki 2010 m. vasario 28 d.
   Vėliau valstybės narės pateikia kiekvienų ataskaitinių metų kokybės ataskaitas per 26 mėnesius nuo atitinkamų metų pabaigos.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2009 m. rugsėjo 11 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 171, 2007 6 29, p. 17.
   
      PRIEDAS
      
         KOKYBĖS ATASKAITŲ REIKALAVIMAI
      
      1.   ĮŽANGA
      Kokybės ataskaitoje pateikiami kiekybiniai ir kokybiniai duomenų kokybės rodikliai. Komisija (Eurostatas) pateikia šių kiekybinių rodiklių rezultatus, apskaičiuojamus pagal valstybių narių pateiktus duomenis. Valstybės narės juos interpretuoja ir komentuoja, remdamosi savo rinkimo metodika, ir pateikia likusius kiekybinius rodiklius bei kokybinę informaciją.
      2.   TERMINAS
      Komisija (Eurostatas) per 24 mėnesius nuo ataskaitinių metų pabaigos (iki gruodžio pabaigos) pateikia valstybėms narėms kokybės ataskaitų projektus, kuriuose iš anksto pateikiama dauguma kiekybinių rodiklių ir kita Komisijos (Eurostato) turima informacija.
      Kiekvienais metais, praėjus ne daugiau kaip 26 mėnesiams nuo ataskaitinių metų pabaigos (iki vasario pabaigos) valstybės narės pateikia Komisijai (Eurostatui) visiškai užpildytas kokybės ataskaitas.
      3.   KOKYBĖS KRITERIJAI
      Valstybių narių perduoti duomenys vertinami pagal šiuos kokybės kriterijus:
      
                  3.1.
               
               
                  aktualumą – statistinių duomenų atitikties esamiems ir potencialiems vartotojų poreikiams laipsnį;
               
            
                  3.2.
               
               
                  tikslumą – įverčių artumą nežinomoms tikrosioms reikšmėms;
               
            
                  3.3.
               
               
                  suderinamumą – galimybę įvairiais būdais ir įvairiais tikslais patikimai derinti duomenis;
               
            
                  3.4.
               
               
                  palyginamumą – taikomų statistinių sąvokų, vertinimo priemonių ir procedūrų skirtumų poveikio vertinimą, kai lyginami geografinių vietovių, sektorių sričių ar laikotarpių statistiniai duomenys;
               
            
                  3.5.
               
               
                  pateikimą laiku – laikotarpį nuo įvykio ar reiškinio iki galimybės pasinaudoti jį apibūdinančia informacija;
               
            
                  3.6.
               
               
                  punktualumą – laiko tarpsnį nuo duomenų paskelbimo datos iki nustatytos datos (datos, iki kurios duomenys turėjo būti pateikti);
               
            
                  3.7.
               
               
                  prieinamumą ir aiškumą – sąlygas ir būdus, kuriais vartotojai gali gauti duomenis, juos naudoti ir aiškinti.